રાજકીય નિરીક્ષકોએ એવું જણાવ્યું હતું કે હિમાચલ પ્રદેશમાં કોંગ્રેસ અને ભાજપ વચ્ચે કશ્મકશ થશે, કારણ કે ચૂંટણી સમયે કોઈ પણ પક્ષની તરફેણમાં સ્પષ્ટ લહેર દેખાતી ન હતી. રસપ્રદ વાત એ છે કે આ રાજ્ય વર્ષ ૧૯૮૫થી વૈકલ્પિક રીતે ક્યારેક ભાજપને પસંદ કરે છે તો ક્યારેક કોંગ્રેસને ચૂંટતું આવ્યું છે. વર્ષ ૨૦૧૨માં કોંગ્રેસે ૩૬ બેઠક જીતી હતી, જ્યારે ભાજપને ૨૬ બેઠકથી સંતોષ માનવો પડ્યો હતો. અપક્ષને ૬ બેઠક મળી હતી. વર્ષ ૨૦૧૨માં અપમાનજનક પરાજયનો સામનો કર્યા બાદ ભાજપે રાજ્યમાં વાપસી માટે પૂરજોશમાં કોશિશ ચાલુ કરી દીધી હતી.